Държавен вестник, бр. 87, 2012 г., стр. 7

БРОЙ  87	
Д Ъ Р Ж А В Е Н  В Е С Т Н И К 	
СТР.  7  
МИНИСТЕРСКИ СЪВЕТ
ПОСТАНОВЛЕНИЕ № 273
ОТ 1 НОЕМВРИ 2012 Г.
за изменение и допълнение на Наредбата за 
мястото и начина на нанасяне на уникалната 
идентификация на взривните вещества за 
граждански цели, приета с Постановление 
№ 94 на Министерския съвет от 2011 г. 
(ДВ, бр. 31 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 3 се създават т. 4, 5 и 6:
„4. за фитили, които са недетониращи 
запалителни устройства, подобни на шнур;
5. за огнепроводни шнурове, състоящи се 
от сърцевина от дребнозърнест барут, обвит 
в гъвкава тъкана материя с една или повече 
защитни външни обвивки, и които след като 
бъдат запалени, изгарят с предварително оп­
ределена скорост без външен взривен ефект;
6. капсул-детонаторите, които се състоят 
от метална или пластмасова капсула, съдър­
жаща малко количество първична взривна 
смес, която лесно се възпламенява при удар 
и служи като запалителен елемент в патрони 
за огнестрелно оръжие или в задействани от 
удар възпламеняващи средства за метателни 
заряди.“
§ 2. В чл. 6 се правят следните изменения 
и допълнения:
1. Алинея 1 се изменя така:
„(1) Уникалната идентификация на обик­
новените детонатори може да бъде самоза­
лепващ се етикет или да бъде отпечатана 
или щампована върху външната обвивка на 
детонатора. Върху всяка каса с детонатори се 
поставя съответният етикет.“
2. В ал. 2 думите „или фитил“ и „или фи­
тили“ се заличават.
3. Създават се ал. 3 и 4:
„(3) Когато обикновеният детонатор е с 
прекалено малки размери или формата, или 
изработката му не позволяват да се нанесат 
данните по т. 4 от приложение № 1 към чл. 29 
ЗОБВВПИ, върху него се нанася информаци­
ята по т. 1, буква „б“, подточки „аа“ и „бб“ 
от приложение № 1 към чл. 29 ЗОБВВПИ.
(4) В случаите по ал. 3 уникалната иден­
тификация се нанася върху най-малката опа­
ковка, която се затваря с печат и върху нея се 
отбелязва броят на обикновените детонатори, 
които тя съдържа.“
§ 3. В чл. 8 се правят следните изменения 
и допълнения:
1. В ал. 1 изречение първо се изменя така:
„Уникалната идентификация на междинни­
те детонатори, с изключение на детонаторите 
по чл. 3, т. 6, и на бустерите може да бъде 
самозалепващ се етикет или да бъде отпечатана 
върху всеки междинен детонатор или бустер.“
2. Създават се ал. 3 и 4:
„(3) Когато бустерът е с прекалено малки 
размери или формата, или изработката му не 
позволяват да се нанесат данните по т. 4 от 
приложение № 1 към чл. 29 ЗОБВВПИ, върху 
бустера се нанася информацията по т. 1, буква 
„б“, подточки „аа“ и „бб“ от приложение № 1 
към чл. 29 ЗОБВВПИ.
(4) В случаите по ал. 3 уникалната иден­
тификация се нанася върху най-малката 
опаковка, която се затваря с печат и върху 
нея се отбелязва броят на бустерите, които 
тя съдържа.“
§ 4. В чл. 9 се правят следните изменения 
и допълнения:
1. Алинея 1 се изменя така:
„(1) Уникалната идентификация на дето­
ниращи шнурове може да бъде самозалепващ 
се етикет или да бъде отпечатана директно 
върху макарата с шнур. Тя се маркира на 
всеки 5 метра върху външната обвивка на 
детониращия шнур или върху вътрешния слой 
от екструдирана пластмаса, разположен непо­
средствено под външната обвивка на шнура. 
Върху всяка каса с детониращи шнурове се 
поставя съответният етикет.“
2. В ал. 2 думите „детониращи или огне­
проводни“ се заличават.
3. Създава се ал. 3:
„(3) Когато детониращият шнур е с пре­
калено малки размери или формата, или 
изработката му не позволяват данните по т. 4 
от приложение № 1 към чл. 29 ЗОБВВПИ да 
бъдат нанесени съгласно ал. 1, уникалната 
идентификация се отпечатва само върху 
макарата или ролката с шнур, а когато е 
приложимо – върху най-малката опаковка.“
§ 5. В § 1 от допълнителната разпоредба 
накрая се добавя „и изискванията на Дирек­
тива 2012/4/ЕС на Комисията от 22 февруари 
2012 г. за изменение на Директива 2008/43/
ЕО относно въвеждането съгласно Директива 
93/15/ЕИО на Съвета на система за иденти­
фикация и проследяване на взривни вещества 
за граждански цели (OB, L 50 от 23 февруари 
2012 г., стр. 18 – 20)“.
§ 6. В заключителните разпоредби се съз­
дава § 4:
„§ 4. Наредбата се прилага от 5 април 
2013 г.“
Заключителна разпоредба
§ 7. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
10180